טניס באולימפיאדת פריז (2024)

תחרויות הטניס באולימפיאדת 2024 נערכו בין 27 ביולי ל-4 באוגוסט באצטדיון רולאן גארוס שבפריז, צרפת. בתחרות השתתפו 172 ספורטאים בתחרויות גברים, נשים, זוגות גברים, זוגות נשים וזוגות מעורבים (סך הכל 5 מדליות זהב).

בדומה למהדורות קודמות, גם באולימפיאדת פריז נערכו התחרויות בשיטת גביע (המפסיד מודח, המנצח מעפיל לשלב הבא). בטורנירי הגברים והנשים השתתפו 64 מתחרים בשישה סיבובים, בטורנירי הזוגות לגברים ונשים השתתפו 32 זוגות בחמישה סיבובים ובטורניר הזוגות המעורבים התחרו 16 זוגות בארבעה סיבובים. בניגוד לרוב טורנירי הטניס של סבב ה-ATP וסבב ה-WTA, בתחרות האולימפית המפסידים בחצאי הגמר התמודדו זה מול זה במשחק על מדליית הארד. משחקי היחידים התקיימו בשיטת הטוב משלוש מערכות, עם שובר שוויון סטנדרטי (ראשון ל-7 נקודות) בכל מערכה, ובמשחקי הזוגות התקיים שובר שוויון (ראשון ל-10 נקודות) במקום מערכה שלישית. באצטדיון רולאן גארוס שאירח את התחרות מתקיימת מדי שנה אליפות צרפת הפתוחה, ובכך הפכה פריז 2024 לאולימפיאדה הראשונה מאז לונדון 2012 (בה נערכו התחרויות באצטדיוני הטניס בווימבלדון המארחים את אליפות וימבלדון) בה טורניר הטניס במשחקים האולימפיים מתקיים על מגרש גראנד סלאם. זוהי תחרות הטניס האולימפית הראשונה הנערכת על משטח חימר מאז ברצלונה 1992.

 העפלה 
ההעפלה לתחרויות היחידים באולימפיאדת פריז התבצעה לפי דירוגי ה-ATP וה-WTA ב-10 ביוני 2024, עם הגבלה של עד ארבעה משתתפים לכל ועד אולימפי לאומי. בנוסף, על הטניסאים לעמוד בקריטריונים להשתתפות בגביע דייוויס (לגברים) או גביע בילי ג'ין קינג (לנשים). 56 הראשונים בדירוג העולמי (בכפוף להגבלות) העפילו לטורניר, ובנוסף הובטחו מקומות לנציגי המדינה המארחת (צרפת) ולנציג נוסף מכל יבשת. כרטיסים חופשיים הוענקו לסטאן ואוורינקה משווייץ (שלוש פעמים אלוף טורנירי גראנד סלאם) ולאנדי מארי מהממלכה המאוחדת (שלוש פעמים אלוף טורנירי גראנד סלאם ואלוף אולימפי ב-2012 וב-2016) בגברים ולקרוליין ווזניאקי מדנמרק (אלופת גראנד סלאם) בנשים.

בטורנירי הזוגות לגברים ולנשים הוקצו 10 מקומות לעשרת המדורגים ראשונים בדירוג הזוגות, שבוחרים את בן זוגם מאותו ועד אולימפי. המקומות הנותרים הוקצו דרך הדירוג המשולב לזוגות מאותה מדינה, עם עדיפות לשחקני היחידים המובילים. בשני הטורנירים נשמר מקום לזוג מהמארחת צרפת.

בטורניר הזוגות המעורבים הורכבו כל הצוותים משחקנים שכבר העפילו לטורנירי היחידים או הזוגות: 15 הזוגות המובילים בדירוג המשולב והמארחת צרפת.

 הזוכים במדליות 
תחרותגבריםנובאק ג'וקוביץ'  קרלוס אלקרס  לורנצו מוזטי  זוגות גבריםמת'יו אבדן וג'ון פירס  אוסטין קרייצ'ק וראג'יב ראם  טיילור פריץ וטומי פול  נשיםג'נג צ'ין ון  דונה וקיץ'  איגה שוויונטק  זוגות נשיםשרה אראני וג'סמין פאוליני  מירה אנדרייבה ודיאנה שניידר  כריסטינה בוצ'ה ושרה סוריבס טורמו  זוגות מעורביםתומאש מאכאץ' וקטרינה סיניאקובה  ג'אנג ג'יג'ן וואנג שין יו  פליקס אוז'ה-אליאסים וגבריאלה דברובסקי  
טבלת המדליות

 התחרות 
 תחרות הגברים 
בתחרות השתתפו 64 טניסאים, מהם 16 דורגו:
 נובאק ג'וקוביץ', זכה בתחרות 
 קרלוס אלקרס, הפסיד בגמר 
 אלכסנדר זברב, הודח ברבע הגמר
 דנייל מדבדב, הודח בשמינית הגמר
 אלכס דה מינאור, פרש
 קספר רוד, הודח ברבע הגמר
 טיילור פריץ, הודח בשמינית הגמר
 סטפנוס ציציפס, הודח ברבע הגמר
 טומי פול, הודח ברבע הגמר
 הוגו אומבר, הודח בסיבוב השני
 לורנצו מוזטי, זכה במדליית הארד 
 סבסטיאן באז, הודח בשמינית הגמר
 פליקס אוז'ה-אליאסים, הודח בחצי הגמר
 ארתור פילס, הודח בסיבוב הראשון
 אלחנדרו טבילו, הודח בסיבוב הראשון
 ניקולאס ז'ארי, הודח בסיבוב הראשון

 תחרות הנשים 
בתחרות השתתפו 64 טניסאיות, מהן 16 דורגו:
 איגה שוויונטק, זכתה במדליית הארד 
 קוקו גוף, הודחה בשמינית הגמר
 ילנה ריבאקינה, פרשה
 ג'סמין פאוליני, הודחה בשמינית הגמר
 ג'סיקה פגולה, הודחה בסיבוב השני
 ג'נג צ'ין ון, זכתה בתחרות 
 מריה סקארי, הודחה בשמינית הגמר
 דניאל קולינס, פרשה ברבע הגמר
 ברבורה קרייצ'יקובה, הודחה ברבע הגמר
 ילנה אוסטפנקו, הודחה בסיבוב הראשון
 אמה נבארו, הודחה בשמינית הגמר
 מרטה קוסטיוק, הודחה ברבע הגמר
 דונה וקיץ', הפסידה בגמר 
 ביאטריס חדאד מאיה, הודחה בסיבוב השני
 דיאנה שניידר, הודחה בסיבוב השני
 ליילה פרננדס, הודחה בשמינית הגמר
 קרולין גרסיה, הודחה בשמינית הגמר

 תחרות זוגות גברים 
בתחרות השתתפו 32 זוגות מ-23 מדינות. להלן הזוגות החזקים שזכו בדירוג:

סימונה בוללי/אנדראה ואוואסורי , הודחו בסיבוב הראשון
קווין קרביץ/טים פיטס , הודחו ברבע הגמר
 טיילור פריץ/טומי פול , הודחו בחצי הגמר, זכו במדליית ארד
 רג'יב ראם/אוסטין קרייצ'ק , הפסידו בגמר, זכו במדליית כסף 
ניל סקופסקי/ג'ו סולסברי , הודחו בסיבוב הראשון
 מקסימו גונסאלס/אנדרס מולטני , הודחו בסיבוב הראשון
 ניקולה מקטיץ'/מטה פביץ' , הודחו בסיבוב הראשון
 ארטור פילס/יוגו אמבר , הודחו בסיבוב הראשון

במשחק הגמר הזוג הלא מדורג מתיו אבדן/ד'יון פירס (אוסטרליה) שיחקו נגד רג'יב ראם/אוסטין קרייצק (ארצות הברית) וניצחו אותם ב-2 מערכות. במשחק על מדליית ארד ניצחו טיילור פריץ/טומי פול (ארצות הברית).

 תחרות זוגות נשים 
בתחרות השתתפו 32 זוגות. להלן הזוגות החזקים שזכו בדירוג:

קוקו גוף וג'סיקה פגולה , הודחו בסיבוב השני
ברבורה קרייצ'יקובה/קטרינה סיניאקובה , הודחו ברבע הגמר
'''שרה אראני/ג'סמין פאוליני , זכו בתחרות
 דניאל קולינז/דזירה קרבצ'וק , הודחו בסיבוב השני
גבריאלה דברובסקי/ליילה פרנאנדס , הודחו בסיבוב השני
 ביאטריס חדד-מאיה/לואיז סטפני , הודחו בסיבוב השני
 מרטה קוסטיוק/דאיאנה יאסטרמסקה , פרשו בסיבוב השני
 כריסטינה בוצ'ה/שרה סוריבס טורנו , הודחו בחצי גמר, זכו במדליית ארד

שרה אראני/ג'סמין פאוליני (איטליה) שיחקו במשחק הגמר נגד הזוג הלא מדורג מירה אנדרייבה/דיאנה שניידר (טניסאיות רוסיות) וניצחו אותם ב-2 מערכות. במשחק על מדליית ארד ניצחו כריסטינה בוצ'ה/שרה סוריבס טורנו (ספרד).

 תחרות זוגות מעורבים 
בתחרות השתתפו 16 זוגות. להלן הזוגות החזקים שזכו בדירוג:

 לאורה זיגמנוד/אלכסנדר זברב , הודחו בסיבוב הראשון
 אלן פרס/מתיו אבדן , הודחו ברבע הגמר
 קוקו גוף/טיילור פריץ , הודחו ברבע הגמר
 מריה סקארי/סטפנוס ציציפס , הודחו בסיבוב הראשון

במשחק הגמר שיחקו זוגות לא מדורגות. קטרינה סיניאקובה/תומאש מאחאץ' (צ'כיה) שיחקו נגד ואנג שין יו/קין ואנג (הרפולקיה העממית של סין) וניצחו ב-2 מערכות. גבריאלה דברובסקי/פליקס אוז'ה-אליאסים (קנדה) זכו במדליית ארד.

 קישורים חיצוניים 

 הערות שוליים 

קטגוריה:תחרויות טניס בצרפת
קטגוריה:טניס באולימפיאדת פריז (2024)
פריז 2024
קטגוריה:תחרויות טניס ב-2024